Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 3 Pv 952/12/1102	Bratislava II, 12.11.2013
EEČ : 2-9-217-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
obvinený bol dňa 22.10.2012 o 08.00 hod na križovatke ulíc Čmelíkova - Šandorová v Bratislave  kontrolovaný  hliadkou PMJ , KR PZ Bratislava pričom dobrovoľne vydal  1 ks papierovej skladačky s obsahom zelenej sušenej látky , pričom skúmaním Kriminalistického a expertízneho ústavu PZ v Bratislave  pod  PPZ-KEU-BA- EXP-2012/15233 bolo zistené že predložená papierová skladačka obsahovala rastlinný materiál - sušené konope- marihuanu s hmotnosťou 181mg, ktorá obsahovala viac ako 10mg látky THC pričom uvedené  množstvo zodpovedá minimálne jednej obvykle jednorazovej  dávke

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Okresného riaditeľstva PZ , Obvodné oddelenia PZ Ružinov - východ  Bratislava II vedené pod ČVS: ORP- 3378/ RV-B2/2012 bolo dňa 22.10.2012 podľa § 199 ods. 1 Trestného poriadku začaté trestné stíhanie a dňa 19.12.2012  podľa § 206 ods. 1 Trestného poriadku vznesené obvinenie ml. XXXXX pre prečin nedovolaná výroba omamných a psychotropných látok, jedov alebo prekurzorov, ich držanie a obchodovanie s nimi  podľa § 171 ods.1  prečin Trestného zákona na tom skutkovom základe, ako je to uvedené v enunciáte uznesenia.

     Obvinený ml. XXXXX spáchal prečin  podľa § 171 ods.1 Trestného zákona za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov.
   
  Obvinený ml. XXXXX vo výsluchu zo dňa 5.6.2013   sa priznal k spáchanému skutku a oľutoval ho. Zároveň súhlasil s podmienečným zastavením trestného stíhania a vyhlásil, že spáchal skutok, za ktorý je stíhaný. 

    Spáchanie skutku obvineným je preukázané aj  výpoveďou svedka  XXXXX č.l. 10-12, ktorý vykonával služobný zákrok v inkriminovanom čase.. Skutok je ďalej preukázaný aj zápisnicou o zadržaní a obmedzení osobnej slobody podozrivej osoby, záznamom o vydaní veci ako aj znaleckým posudkom KEU PZ Bratislava ČES: PPZ-KEU-BA -EXP-2012/15233 a  ostatným na vec sa vzťahujúcim spisovým materiálom. 

          Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
     a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
     b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
     c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

     Prečinu nedovolaná výroba omamných a psychotropných látok, jedov alebo prekurzorov, ich držanie a obchodovanie s nimi  podľa § 171 ods.1  Trestného zákona sa dopustí ten kto neoprávnene prechováva pre vlastnú potrebu omamnú látku, psychotropnú látku, jed alebo prekurzor.
  Za spáchanie tohto trestného činu sa páchateľ potresce odňatím slobody   až tri roky
 
     Podľa § 10 ods. 1 Trestného zákona je prečin 
     a) trestný čin spáchaný z nedbanlivosti alebo 
     b) úmyselný trestný čin, za ktorý tento zákon v osobitnej časti ustanovuje trest odňatia   
         slobody s hornou hranicou trestnej sadzby neprevyšujúcou päť rokov.

     Na základe horeuvedeného možno konštatovať, že pri predmetnom prečine, kde horná hranica trestnej sadzby neprevyšuje päť rokov je prípustné podmienečne zastaviť trestné stíhanie. 

	Pokiaľ ide o náhradu škody táto nebola spôsobená. 

     Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

     Podľa § 216 ods. 2 Trestného poriadku som obvinenému súčasne určil skúšobnú dobu v trvaní 12 mesiacov.

     Obvinený ml. XXXXX  bol v mieste bydliska doposiaľ 3x  prejednávaný za priestupok a  doposiaľ  nebol súdne trestaný.

     Obvinený sa k trestnému činu priznal, s podmienečným zastavením trestného stíhania súhlasil, jeho vyhlásenie bolo vykonané slobodne, vážne a zrozumiteľne a tak vzhľadom na vyššie uvedené skutočnosti, osobu obvineného a s prihliadnutím na jeho doterajší život a na okolnosti prípadu som dospel k záveru, že u obvineného ml. XXXXX sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

      Na základe vyššie uvedeného som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oskár Čapla
prokurátor